wannaphong/clean_thaiwikipedia huggingface dataset:
# เหตุโจมตีคณะผู้แทนทางทูต พ.ศ. 2555
วันที่ 11 กันยายน พ.ศ. 2555 คณะผู้แทนทางทูตสหรัฐในกรุงไคโร ประเทศอียิปต์ ถูกรุมล้อมโดยผู้ประท้วง ชัดเจนว่าเป็นการสนองต่อวิดีโอต่อต้านอิสลามออนไลน์ ที่มีชื่อว่า Innocence of Muslims กลุ่มผู้ประท้วงปีนกำแพงสถานเอกอัครราชทูตและฉีกธงชาติสหรัฐอเมริกาและแทนที่ด้วยธงอิสลามสีดำ เหตุการณ์ดังกล่าว และเหตุโจมตีด้วยอาวุธต่อสถานกงสุลสหรัฐในเบงกาซี ประเทศลิเบีย ซึ่งมีรายงานคลาดเคลื่อนอย่างกว้างขวางว่าเป็นปฏิกิริยาต่อภาพยนตร์ดังกล่าวเช่นกัน ทำให้เกิดการเดินขบวนอย่างต่อเนื่องทั่วโลกต่อต้านภาพยนตร์ดังกล่าวตามมา นอกสถานทูตของสหรัฐอเมริกาและประเทศตะวันตกอื่น ๆ อย่างไรก็ดี ประเด็นแห่งความไม่พอใจเบื้องหลังอื่นเป็นเชื้อการประท้วงในบางประเทศ การประท้วงซึ่งดำเนินอยู่ในสัปดาห์ต่อ ๆ มายังขยายไปยังสถานที่ที่เกี่ยวข้องกับตะวันตกอื่น ๆ ด้วย โดยการประท้วงบางแห่งได้กลายเป็นเหตุรุนแรง ส่งผลให้มีผู้เสียชีวิตหลายสิบคนและบาดเจ็บหลายร้อยคน

วันที่ 13 กันยายน เกิดการประท้วงที่สถานเอกอัครราชทูตสหรัฐอเมริกาในกรุงซานา ประเทศเยเมน ซึ่งเป็นเหตุให้ผู้ประท้วงเสียชีวิต 4 คน และมีผู้ประท้วงและเจ้าหน้าที่ความมั่นคงได้รับบาดเจ็บ 35 คน วันที่ 14 กันยายน สถานกงสุลในเจนไน ประเทศอินเดีย ถูกโจมตี ส่งผลให้มีผู้ประท้วงได้รับบาดเจ็บ 25 คน ผู้ประท้วงในตูนิส ประเทศตูนิเซีย ปีนกำแพงสถานเอกอัครราชทูตสหรัฐอเมริกาและจุดไฟเผาต้นไม้ แหล่งข่าวรัฐบาลรายงานว่า มีผู้เสียชีวิตอย่างน้อย 4 คน และอีก 46 คนได้รับบาดเจ็บระหว่างการประท้วงเมื่อวันที่ 15 กันยายน มีการประท้วงเพิ่มเติมที่คณะผู้แทนทางทูตสหรัฐและสถานที่อื่นหลายวันหลังการโจมตีครั้งแรก การประท้วงและเหตุโจมตีที่เกี่ยวข้องส่งผลให้มีผู้เสียชีวิตและบาดเจ็บจำนวนมากทั่วทั้งตะวันออกกลาง แอฟริกา ปากีสถานและอัฟกานิสถาน

 เหตุโจมตีสถานกงสุลสหรัฐในลิเบีย 
วันที่ 11 กันยายน พ.ศ. 2555 สถานกงสุลสหรัฐอเมริกาในเบงกาซี ประเทศลิเบีย ถูกโจมตีโดยกองกำลังอาสาสมัครติดอาวุธ ในการยิงต่อสู้กันนานเกือบ 5 ชั่วโมง ระหว่างนั้น คริสโตเฟอร์ สตีเฟนส์ เอกอัครราชทูตสหรัฐอเมริกาประจำลิเบีย และคณะผู้แทนทางทูตอื่นอีก 3 คน เสียชีวิต

มีรายงานอย่างกว้างขวางว่า เหตุดังกล่าวเป็นปฏิกิริยาต่อภาพยนตร์ต่อต้านอิสลาม Innocence of Muslims แต่ถูกค้านโดยรัฐบาลลิเบีย ภายหลังหน่วยข่าวกรองสหรัฐอเมริกายังยืนยันว่า "การก่อการร้ายโดยเจตนาและมีการจัดระเบียบ" ไม่ได้มีสาเหตุมาจากภาพยนตร์ นักวิเคราะห์เอกชน ข้ารัฐการสหรัฐและลิเบียบางคนสังเกตว่า เหตุโจมตีดังกล่าวดำเนินการอย่างเป็นมืออาชีพ

มีผู้ได้รับบาดเจ็บ 9 คนในเหตุนี้ เป็นชาวอเมริกัน 2 คน และชาวลิเบีย 7 คน
# ทางแยกต่างระดับวังน้อย
ทางแยกต่างระดับวังน้อย  เป็นชุมทางต่างระดับในอำเภอวังน้อย จังหวัดพระนครศรีอยุธยา ตัดกันระหว่างถนนพหลโยธิน และทางหลวงแผ่นดินหมายเลข 352

 รูปแบบของทางแยกต่างระดับ 
 สะพานข้ามทางหลวงของทางหลวงแผ่นดินหมายเลข 352 ในแนวธัญบุรี-วังน้อย และมีทางเลี้ยวไปยังถนนพหลโยธินฝั่งขาออก และในแนววังน้อย-ธัญบุรีและมีทางเลี้ยวไปยังถนนพหลโยธินฝั่งขาเข้า
 ถนนระดับดินของถนนพหลโยธิน ในแนววังน้อย-หนองแคและมีทางเลี้ยวไปยังทางหลวงแผ่นดินหมายเลข 352 ฝั่งขาเข้า ในแนวหนองแค-วังน้อยและมีทางเลี้ยวไปยังทางหลวงแผ่นดินหมายเลข 352 ฝั่งขาออก
 ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
 ทุกเส้นทางมีทางเลี้ยวเข้าหาถนนโดยตรง

วังน้อย
วังน้อย
# วิกฤตการณ์การเงิน พ.ศ. 2550–2551
วิกฤตการณ์การเงิน พ.ศ. 2550–2551 ถูกนักเศรษฐศาสตร์จำนวนมากมองว่าเป็นวิกฤตการณ์การเงินครั้งเลวร้ายที่สุดนับตั้งแต่ภาวะเศรษฐกิจตกต่ำครั้งใหญ่ในคริสต์ทศวรรษ 1930Two top economists agree 2009 worst financial crisis since great depression; risks increase if right steps are not taken.  (February 29, 2009). Reuters. Retrieved 2009-09-30, from Business Wire News database.Haidar, Jamal Ibrahim, 2012. "Sovereign Credit Risk in the Eurozone," World Economics, World Economics, vol. 13(1), pages 123-136, March วิกฤตการณ์ดังกล่าวส่งผลให้สถาบันการเงินขนาดใหญ่จำนวนหนึ่งเสี่ยงต่อการล้ม รัฐบาลแห่งชาติให้เงินช่วยเหลือธนาคาร และตลาดหลักทรัพย์ทั่วโลกมีแนวโน้มตกต่ำลง ในหลายพื้นที่ ตลาดการเคหะได้รับผลกระทบเช่นกัน ทำให้เกิดการฟ้องขับไล่ การยึดทรัพย์จำนอง (foreclosure) และการว่างงานที่ยาวขึ้น วิกฤตการณ์ดังกล่าวมีบทบาทสำคัญในการล้มละลายของธุรกิจสำคัญ การถดถอยของความมั่งคั่งผู้บริโภคประเมินในระดับล้านล้านดอลล่าร์สหรัฐ และการถดถอยของกิจกรรมทางเศรษฐกิจซึ่งนำไปสู่ภาวะเศรษฐกิจถดถอยทั่วโลก พ.ศ. 2551–2555 และมีส่วนต่อวิกฤตหนี้สาธารณะยุโรป วิกฤตการณ์นี้ ซึ่งเข้าใจว่าเป็นวิกฤติสภาพคล่อง สามารถสืบย้อนไปได้ถึงวันที่ 7 สิงหาคม พ.ศ. 2550 เมื่อบีเอ็นพี พารีบาส์เพิกถอนการถอนเงินจากเฮดจ์ฟันด์ (hedge fund) 3 แห่ง โดยอ้าง "การเหือดแห้งสมบูรณ์ของสภาพคล่อง" (a complete evaporation of liquidity)

การระเบิดของฟองสบู่อสังหาริมทรัพย์สหรัฐ ซึ่งถึงจุดสูงสุดใน พ.ศ. 2549 ทำให้มูลค่าของหลักทรัพย์ที่ถูกติดกับการกำหนดราคาอสังหาริมทรัพย์ตกฮวบฮาบ และสร้างความเสียหายแก่สถาบันการเงินทั่วโลกMichael Simkovic, Competition and Crisis in Mortgage Securitization วิกฤตการณ์การเงินดังกล่าวถูกกระตุ้นโดยการมีปฏิกิริยาต่อกันอย่างซับซ้อนของนโยบายรัฐที่ส่งเสริมการเป็นเจ้าของบ้าน ให้ผู้กู้ซับไพรม์เข้าถึงแหล่งเงินกู้ได้ง่ายขึ้น การตีราคาการจำนองซับไพรม์สูงเกินจริงโดยอิงทฤษฎีที่ว่าราคาการเคหะจะสูงขึ้นต่อไป วิธีปฏิบัติการซื้อขายที่น่าสงสัย รวมทั้งการที่ยึดสูตรแบล็ก-โชลส์-เมอร์ตอน ทั้งในส่วนของผู้ซื้อและผู้ขาย และการขาดสินทรัพย์ทุนที่เพียงพอจากธนาคารและบริษัทประกันภัยเพื่อหนุนหลังข้อผูกมัดทางการเงินที่พวกเขากำลังทำอยู่Michael Simkovic, "Secret Liens and the Financial Crisis of 2008" American Bankruptcy Law Journal, Vol. 83, p. 253, 2009. คำถามเกี่ยวกับความสามารถในการชำระหนี้ได้ของธนาคาร การเสื่อมถอยวงเงินเครดิตและความเชื่อมั่นของนักลงทุนที่เสียไปมีผลต่อตลาดหลักทรัพย์ทั่วโลก โดยหลักทรัพย์ประสบการขาดทุนครั้งใหญ่ในช่วง พ.ศ. 2551 และต้น พ.ศ. 2552 เศรษฐกิจทั่วโลกเติบโตช้าลงระหว่างช่วงนี้ เนื่องจากมีการเพิ่มความรัดกุมของเครดิตและการค้าระหว่างประเทศลดลง รัฐบาลและธนาคารกลางสนองโดยการกระตุ้นทางการเงิน การขยายนโยบายการคลังและการให้เงินช่วยเหลือสถาบันอย่างที่ไม่เคยเกิดขึ้นมาก่อน แม้ว่าจะมีผลกระทบตามมาอยู่บ้าง แต่ตัววิกฤตการณ์การเงินเองสิ้นสุดไปแล้วระหว่างปลาย พ.ศ. 2551 และกลาง พ.ศ. 2552TIME Magazine Friday, April 10, 2009  Financial Crisis Inquiry Commission, Get the Report, accessed February 14, 2011.Financial Crisis Was Avoidable, Sewell Chan, New York Times, January 25, 2011, accessed February 14, 2011. ในสหรัฐอเมริกา รัฐสภาได้ผ่านรัฐบัญญัติการฟื้นตัวและการลงทุนใหม่อเมริกัน พ.ศ. 2552 ในสหภาพยุโรป สหราชอาณาจักรสนองด้วยมาตรการรัดเข็มขัด ซึ่งเป็นการลดรายข่ายและเพิ่มภาษี โดยไม่มีการเติบโตของการส่งออก ทำให้เกิดภาวะเศรษฐกิจถดถอยรอบสอง (double-dip recession)
# คิม จ็อง-ซุก
คิม จ็อง-ซุก (เกาหลี : 김정숙 ,  24 ธันวาคม 1917 - 22 กันยายน 1949) เป็นนักต่อสู้เพื่ออิสรภาพและเป็นนักการเมืองและเป็นคู่สมรสของประธานาธิบดีตลอดกาลของเกาหลีเหนือ และเป็นมารดาของคิม จ็อง-อิล

ประวัติ
คิม จ็อง-ซุก เกิดเมื่อวันที่ 24 ธันวาคม 1917 ที่เขตฮเวรย็อง จังหวัดฮัมกย็องเหนือ ยุคเกาหลีภายใต้การปกครองของญี่ปุ่น ซอ แท ซุก เขียนว่าเธอเป็น "ผู้อาวุโสของลูกสาวสองคนของชาวนาผู้น่าสงสาร" อย่างไรก็ตาม สำนักงานข่าวกลางเกาหลี (KCNA) กล่าวว่าเธอมีน้องชายที่ชื่อว่า คิม กี ซ็อง ผู้ที่เกิดวันที่ 9 กุมภาพันธ์ 1921

คิม จ็อง-ซุก ตามแม่ไปที่แมนจูเรียเพื่อตามหาพ่อของเธอ แต่พวกเขาค้นพบว่าเขาตายไปแล้ว หลังจากนั้นไม่นาน แม่ของเธอเสียชีวิตและเธอกลายเป็นเด็กกำพร้า แหล่งข้อมูลส่วนใหญ่ยอมรับว่า คิม จ็อง-ซุก แล้วเข้าร่วมการรบแบบกองโจรแรง คิม อิล-ซ็อง ในปี 1935 ในฐานะผู้ช่วยครัว อย่างไรก็ตาม สำนักงานข่าวกลางเกาหลี (KCNA) รายงานว่า คิม จ็อง-ซุก กับ คิม กี ซ็อง เข้าร่วมกองกำลังกองโจร หลังจากที่แม่และภรรยาของพี่ชายถูกฆ่าโดยชาวญี่ปุ่น

ในช่วงเวลานี้ คิม จ็อง-ซุก ทำงานที่แปลก ๆ ถูกจับโดยชาวญี่ปุ่นในปี 1937 ในความพยายามที่จะรักษาความปลอดภัยสายลับอาหารและวัสดุสิ้นเปลือง หลังจากที่เธอปล่อยตัวเธอกลับไปสมทบกับกองโจร ที่ที่เธอปรุงเย็บและล้าง

มันเป็นช่วงเวลาที่คิม จ็อง-ซุก รายงานบันทึกชีวิตของคิม อิล-ซ็อง แพ็กบงเกี่ยวข้องกับเรื่องราวในคิม อิล-ซ็อง ชีวประวัติอย่างเป็นทางการ
# คิม ซ็อง-แอ
คิม ซ็อง-แอ (เกาหลี : 김성애 ,เกิด 1924-2014NK founder’s second wife died in 2014: Unification Ministry) เป็นอดีตภรรยาคนที่สองของ คิม อิล-ซ็อง เธอได้สมรสในปี ค.ศ.1952 ถึง ค.ศ.1994 และเป็นภรรยาคนที่สองของท่านประธานาธิบดีตลอดกาลของเกาหลีเหนือคิม อิลซุง  ทั้งสองท่านเป็นคู่สมรสกันในปี 1952 หลังจากการตายของคิม จอง-ซุกภรรยาคนแรกของคิม อิล-ซุง ในปี 1949 ก่อนที่จะเกิดสงครามเกาหลี  เธอให้กำเนิดลูกสาว คิม คยอง-จิน ในปี 1953 และลูกชายสองคนคือ คิม พยอง อิล ในปี 1955และ คิม ยอง อิล ในปี 1957 หลังจากนั้นเธอก็ได้มีอำนาจทางการเมืองกลายเป็นประธานของคณะกรรมการกลางของสมาคมสตรีเกาหลี  ในช่วงกลางทศวรรษ 1960 และในปี 1970 เธอดำรงตำแหน่งนี้และลาออกจะลาออกในปี 1998 ตั้งแต่นั้นเป็นต้นมาก็มีข้อมูลเกี่ยวกับตัวเธอน้อยมาก
# ดิเอโก โกดิน
ดิเอโก โรเบร์โต โกดิน เลอัล (เกิด 16 กุมภาพันธ์ ค.ศ. 1986) เป็นอดีตนักฟุตบอลชาวอุรุกวัย โดยสโมสรสุดท้ายที่เล่นคือ เบเลซซาร์สฟิลด์ ในตำแหน่งเซ็นเตอร์แบ็ก
# วันชัย จิราธิวัฒน์
วันชัย จิราธิวัฒน์ (30 ธันวาคม พ.ศ. 2470 - 15 กันยายน พ.ศ. 2555) ประธานกรรมการบริษัท กลุ่มเซ็นทรัล จำกัด, อดีตประธานกรรมการบริหารบริษัท โรงแรมเซ็นทรัลพลาซา จำกัด (มหาชน), อดีตประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิ้ง จำกัด

 ประวัติ 
วันชัย เกิดเมื่อวันศุกร์ที่ 30 ธันวาคม พ.ศ. 2470พลิกประวัติ เจ้าสัวเซ็นทรัลกรุ๊ป "วันชัย จิราธิวัฒน์", 15 กันยายน 2555, มติชนออนไลน์. เป็นบุตรคนที่ 2 ในจำนวน 8 คนของเตียง (บิดา; ถึงแก่กรรม) และหวาน (มารดา; ถึงแก่กรรม) จิราธิวัฒน์ประวัติ "วันชัย จิราธิวัฒน์", ไทยรัฐออนไลน์. วันชัยจบการศึกษาระดับประถม จากโรงเรียนวัดราชโอรส ระดับมัธยมศึกษาตอนต้น จากโรงเรียนอำนวยศิลป์ มัธยมตอนปลาย จากโรงเรียนอัสสัมชัญ และประกาศนียบัตรวิชาชีพ (ปวช.) จากโรงเรียนอัสสัมชัญพาณิชยการ นอกจากนี้ เขายังได้รับปริญญาดุษฎีบัณฑิตกิตติมศักดิ์ สาขาวิชาจิตวิทยา จากมหาวิทยาลัยรามคำแหง และมหาวิทยาลัยขอนแก่นด้วย

ชีวิตครอบครัว วันชัยสมรสกับสุมาลี (สกุลเดิม: ด่านภัทรกุล; อดีตผู้จัดการฝ่ายการเงิน บจก.เซ็นทรัลเทรดดิง ถึงแก่กรรมราวเดือนกันยายน พ.ศ. 2544) มีธิดา 1 คนคือ จินตนา จิราธิวัฒน์ (สมรสกับฉัตรชัย บุญรัตน์ มีบุตร-ธิดา 3 คน) และบุตรอีก 4 คนคือ วัฒน์, กอบชัย (สมรสกับนลินี อรรถกระวีสุนทร มีบุตร-ธิดา 2 คน), ศักดิ์ชัย (สมรสกับสุรางค์รัตน์ วิทยะเวทิน มีธิดา 1 คน) และพิชัย จิราธิวัฒน์ วันชัยถึงแก่กรรมเนื่องจากมะเร็งที่ต่อมลูกหมากมะเร็งคร่า "วันชัย จิราธิวัฒน์" เจ้าสัวเซ็นทรัล วัย 84 ปี-รดน้ำศพวัดเทพศิรินทร์, 15 กันยายน 2555, ข่าวสดออนไลน์. เมื่อเวลา 07:19 น. ของวันเสาร์ที่ 15 กันยายน พ.ศ. 2555 กำหนดบำเพ็ญกุศลโดยสวดพระอภิธรรมเป็นเวลา 7 วัน จนถึงวันศุกร์ที่ 21 กันยายน ที่ศาลา 10 (มณเฑียร) วัดเทพศิรินทราวาสราชวรวิหารสิ้น 'เจ้าสัววันชัย จิราธิวัฒน์' ประธานเซ็นทรัลกรุ๊ป, 15 กันยายน 2555, ไทยรัฐออนไลน์.

 การทำงานและสังคม 
ตลอดระยะการทำงาน วันชัยมีตำแหน่งทางธุรกิจที่สำคัญประกอบด้วย ประธานกรรมการบริหารบริษัท โรงแรมเซ็นทรัลพลาซา จำกัด (มหาชน), ประธานกรรมการบริษัท สรรพสินค้าเซ็นทรัล จำกัด และบริษัท เซ็นทรัลเทรดดิง จำกัด โดยดำรงตำแหน่งสูงสุด จนกระทั่งก่อนถึงแก่กรรมคือ ประธานกรรมการบริษัท กลุ่มเซ็นทรัล จำกัด นอกจากนั้น ยังเคยรับตำแหน่งทางการเมืองที่สำคัญคือ ที่ปรึกษารัฐมนตรีว่าการกระทรวงมหาดไทย, ที่ปรึกษารัฐมนตรีว่าการกระทรวงแรงงานและสวัสดิการสังคม และที่ปรึกษาคณะกรรมาธิการการท่องเที่ยว ของสภาผู้แทนราษฎร

ตลอดจนเคยดำรงตำแหน่งทางสังคม การศึกษา และองค์กรสาธารณกุศลหลายแห่ง กล่าวคือ นายกกิตติมศักดิ์ถาวร สมาคมไหหลำแห่งประเทศไทย, กรรมการที่ปรึกษา สมาคมการค้าไหหลำ, อุปนายกสมาคมวัฒนธรรมและเศรษฐกิจไทย-จีน, กรรมการสมาคมส่งเสริมการลงทุนการค้าไทย-จีน, ที่ปรึกษาคณะกรรมการนักเรียนเก่าอำนวยศิลป์ (รุ่นลมหวน), ประธานมูลนิธิเตียง จิราธิวัฒน์ (พ.ศ. 2535 – พ.ศ. 2555), ประธานกรรมการกิตติมศักดิ์ถาวร มูลนิธิส่งเสริมศีลธรรม, รองประธาน มูลนิธิโรงพยาบาลเทียนฟ้า และอุปนายก สมาคมโรงพยาบาลเทียนฟ้ามูลนิธิ

 เครื่องราชอิสริยาภรณ์ 
วันชัยเคยเข้ารับพระราชทานเครื่องราชอิสริยาภรณ์ ดังต่อไปนี้
# คาลิโก แจ็ก
จอห์น แรคแฮม (26 ธันวาคม ค.ศ. 1682 – 18 พฤษจิกายน ค.ศ. 1720) รู้จักันในชื่อ คาลิโก แจ็ก เป็นโจรสลัดชาวอังกฤษที่ประจำการแถวบาฮามาสกับคิวบาในช่วงต้นศตวรรษที่ 18 ชื่อเล่นของเขามาจากผ้าคาลิโกที่เขาสวมใส่ ในขณะที่แจ็ก เป็นชื่อเล่นของ "จอห์น"

แรคแฮมปลดชาลส์ เวนออกเพื่อให้ตนเป็นกัปตันแล้วขับเรือไปที่หมู่เกาะลีเวิร์ด, ทางเดินเรือจาไมกา และเส้นทางวินวาร์ด เขาถูกยอมรับการอภัยโทษในปีค.ศ. 1719 และย้ายไปที่นิวโพรวิเดนซ์ ซึ่งเป็นที่ที่เขาพบแอนน์ บอนนี แล้วแต่งงาน เขากลับเป็นโจรสลัดอีกครั้งในปีค.ศ. 1720 โดยการขโมยลำเรืออังกฤษและแอนน์ก็เข้าร่วมกับเขา พวกลูกเรือได้รวมไปถึงแมรี รีด ที่ปลอมตัวเป็นผู้ชายในช่วงนั้น หลังดำเนินการได้ไม่นาน เขาก็ถูกจับโดยโจนาธาน บาร์เน็ต นักล่าโจรสลัดของราชนาวีในปีค.ศ. 1720 นำเขาไปขึ้นศาลโดยเซอร์ นิโคลัส ลอวส์ ผู้ว่าแห่งจาไมกา และถูกแขวนคอในเดือนพฤษจิกายนของปีนั้นที่พอร์ตรอยัล, ประเทศจาไมกา
# แมลงชีปะขาว
บทความนี้หมายถึงแมลง ชีปะขาวในความหมายอื่นที่หมายถึง หญิงผู้ถือศีลในทางพุทธศาสนา ดูที่: แม่ชี

แมลงชีปะขาว   เป็นแมลงที่จัดอยู่ในอันดับ Ephemeroptera (/อี-ฟี-เมอ-รอป-เทอ-รา/; มาจากภาษากรีก คือ คำว่า Ephemera (εφήμερος; ephemeros) แปลว่า "มีชีวิตสั้น" และคำว่า ptera (πτερόν; pteron) แปลว่า "ปีก"  รวมความแล้วหมายถึงว่า "ปีกที่มีช่วงชีวิตสั้น") เป็นกลุ่มของแมลงน้ำ ปัจจุบันแมลงชีปะขาวถูกพบกว่า 3,000 ชนิดทั่วโลก แบ่งออกเป็น 400 สกุล ใน 42 วงศ์  ใช้ชีวิตส่วนมากเป็นตัวอ่อนอาศัยอยู่ในน้ำ 

วงจรชีวิตของแมลงชีปะขาว
ตัวอ่อนของแมลงชีปะขาวจะมีช่วงชีวิตที่ยาวนานอาศัยในน้ำนาน 3-4 สัปดาห์ หรือนานสุด 1-2 ปี  ซึ่งจะแตกต่างจากตัวเต็มวัย จะมีช่วงชีวิตเพียงแค่ 1-2 วันหลังจากโผล่พ้นจากน้ำเป็นตัวเต็มวัย แมลงชีปะขาวได้ชื่อเป็นแมลงที่มีอายุสั้นที่สุด เนื่องจากเมื่อเป็นตัวเต็มวัย ส่วนปากจะหดหายไป จึงไม่สามารถกินอาหารได้ และจะทำการผสมพันธุ์ ตัวผู้มักจะมาเกาะกลุ่มกันบนผิวน้ำ ส่วนตัวเมียจะบินเข้าไปในกลุ่มของตัวผู้ และเกิดการผสมพันธุ์อย่างชุลมุน จากนั้นก็จะพากันตายลง 

ถิ่นอาศัย
แมลงชีปะขาวอาศัยอยู่ทั้งแหล่งน้ำนิ่งและแหล่งน้ำไหล

 ลักษณะเฉพาะ 
แมลงชีปะขาวจะมีลักษณะเฉพาะ คือ ระยะที่มีปีกจะมี 2 ระยะ คือ ตัวรองตัวเต็มวัย (subimago) ในระยะนี้ปีกจะมีสีขุ่น ปกคลุมด้วยขนขนาดเล็ก กันน้ำได้ อวัยวะเพศยังเจริญไม่เต็มที่ จากนั้นจะลอกคราบอีกครั้งกลายเป็นตัวเต็มวัย ปีกใสเป็นเงา อวัยวะเพศเจริญเต็มที่พร้อมที่จะผสมพันธุ์และวางไข่ จัดเป็นแมลงที่มีวิวัฒนการต่ำสุดในบรรดาแมลงมีปีกทั้งหมด เนื่องจากเมื่อตัวเต็มวัยอยู่ในท่าพัก ปีกตั้งฉากกับลำตัว และไม่สามารถหลุบปีกไปคลุมแผ่นหลังได้ นอกจากนี้ยังมีเส้นปีกเป็นจำนวนมากอีกด้วย
	
 ประโยชน์และความสำคัญ 
แมลงชีปะขาวเป็นแมลงน้ำในกลุ่มที่มีความไวต่อมลพิษในน้ำ แมลงน้ำมีตัวอ่อนหลายชนิดที่มีความทนทานได้น้อยต่อการเปลี่ยนแปลงของสิ่งแวดล้อม โดยเฉพาะอย่างยิ่ง ปริมาณออกซิเจนละลายน้ำ ตัวอ่อนชีปะขาวที่ทนต่อการเปลี่ยนแปลงของสภาพสิ่งแวดล้อมพบในน้ำคุณภาพดีจนถึงคุณภาพพอใช้ เช่น ชีปะขาวเข็ม, ชีปะขาวกระโปรง ทนได้ในน้ำที่มีคุณภาพพอใช้ ชีปะขาวกรามโค้ง ชอบอยู่ในเนื้อไม้และชีปะขาวกรามงอน ชอบขุดรูอยู่ในพื้นทรายและตะกอนที่นุ่มhttp://www.dnp.go.th/FOREMIC/center2/water_in.htm ซึ่งทำให้แมลงเหล่านี้สามารถเป็นตัวชี้วัดของคุณภาพน้ำที่ดีได้ จึงมีการนิยมใช้แมลงชีปะขาวเพื่อการประเมินคุณภาพน้ำทางชีวภาพ อีกทั้งยังมีแมลงน้ำชนิดอื่น ๆ ที่มีความสำคัญและสามารถใช้เป็นตัวชี้วัดที่ดีของคุณภาพแหล่งน้ำได้ เช่น สโตนฟลาย ตัวอ่อนของแมลงหนอนปลอกน้ำ เป็นต้น

การจัดหมวดหมู่
รายชื่อข้างล่างมาจากข้อมูลของ Peters และ Campbell (1991) ใน Insects of Australia.

อันดับย่อย Pannota
วงศ์ใหญ่ Ephemerelloidea
Ephemerellidae
Leptohyphidae
Tricorythidae
วงศ์ใหญ่ Caenoidea
Neoephemeridae
Baetiscidae
Caenidae
Prosopistomatidae

อันดับย่อย Schistonota
วงศ์ใหญ่ Baetoidea
Siphlonuridae
Baetidae
Oniscigastridae
Ameletopsidae
Ametropodidae
วงศ์ใหญ่ Heptagenioidea
Coloburiscidae
Oligoneuriidae
Isonychiidae
Heptageniidae

วงศ์ใหญ่ Leptophlebioidea
Leptophlebiidae
วงศ์ใหญ่ Ephemeroidea
Behningiidae
Potamanthidae
Euthyplociidae
Polymitarcyidae
Ephemeridae
Palingeniidae
# เรือหลวงเจ้าพระยา
เรือหลวงเจ้าพระยา (FFG-455)  เป็นเรือฟริเกตในชุดเรือหลวงเจ้าพระยา หมายเลขเรือ 455 สังกัดหมวดเรือที่ 1 กองเรือฟริเกตที่ 2 กองเรือยุทธการ ฐานทัพเรือสัตหีบ ต่อขึ้นที่อู่ต่อเรือหูต่ง ประเทศจีน โดยปรับปรุงแบบจากเรือฟริเกต ประเภท 053 HT (ชั้นเจียงหู III) ของจีน เรือหลวงเจ้าพระยา มีคำขวัญว่า จะปกป้อง ผองภัย ด้วยใจทนง

เรือหลวงเจ้าพระยา มีเรือในชุดเดียวกันอีกสามลำคือ เรือหลวงบางปะกง, เรือหลวงกระบุรี, และเรือหลวงสายบุรีเรือหลวงเจ้าพระยา  จาก เว็บไซต์กองเรือฟริเกตที่ 2 (สืบค้นเมื่อ 15 กันยายน 2555) ลำปัจจุบันนี้ เป็นเรือหลวงลำที่สองที่ใช้ชื่อเจ้าพระยา โดยเรือลำแรกเป็นเรือสลุปในสมัย พ.ศ. 2466เรือรบในรัชกาลพระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว  จาก เว็บไซต์กองทัพเรือ (สืบค้นเมื่อ 15 กันยายน 2555)
# ท่าอากาศยานคูชิโระ
ท่าอากาศยานคูชิโระ    เป็นท่าอากาศยาน ที่ตั้งอยู่ห่างจากเมืองคูชิโระไปทางตะวันตกเฉียงใต้ 17 กิโลเมตร ในจังหวัดฮกไกโด ประเทศญี่ปุ่น

 สายการบินและจุดหมาย 

เที่ยวบินเช่าเหมาลำจากต่างประเทศสู่คุชิโระเริ่มมีในปี ค.ศ. 2000 และมีต้นทางจากเกาหลีใต้ ไต้หวัน และฮ่องกง
# มาร์ก แอลเลน
มาร์ก แอลเลน  เป็นนักสนุกเกอร์อาชีพชาวไอร์แลนด์เหนือ เขาคว้าแชมป์สมัครเล่นในรายการเวิลด์อเมเจอร์แชมเปียนชิป 2004"Allen pockets world title" BBC Sport. Retrieved 8 June 2009.
ในปีต่อมาเขาได้เข้าในเมนทัวร์ เขาใช้เวลาถึงสามฤดูกาลกว่าจะได้ติดอันดับท็อป 16 แอลเลนเป็นผู้เล่นเข้าเบรกดีและรวมเซนจูรีเบรกได้กว่า 300 ครั้งในการเล่นอาชีพ

แอลเลน มาถึงรอบรอง ทั่ง 5 รายการเก็บคะแนนได้แก่รายการนอร์ทเทิร์นไอร์แลนด์โทรฟี 2007 บาห์เรนแชมเปียนชิป 2008 เวิลด์แชมเปียนชิป 2009 ไชนาโอเพน 2010 และยูเคแชมเปียนชิป 2010 ในเดือนมิถุนายนปี 2009 เขาคว้าแชมป์รายการเก็บคะแนนครั้งแรกคือรายการเจียงซูคลาสสิกในจีน"Allen cruises to first pro title", BBC Sport. Retrieved 7 June 2009เขามาถึงรอบชิงครั้งแรกในรายการเก็บคะแนนยูเคแชมเปียนชิป 2011
# แชด เฮอร์ลีย์
แชด เมเรดิธ เฮอร์ลีย์  เกิดเมื่อวันที่ 21 กรกฎาคม ค.ศ. 1977 ที่ ประเทศสหรัฐอเมริกา เขาเป็นผู้ก่อตั้งร่วมและอดีตประธานกรรมการบริหารของเว็บไซต์วิดีโอที่รู้จักกันดีคือ ยูทูบ ในเดือนมิถุนายน ค.ศ. 2006 เขาได้รับการโหวตอันดับ 28 ในทางธุรกิจ 2.0 's รายการ "50 คนที่สำคัญตอนนี้" ในเดือนตุลาคม ค.ศ. 2006 เขาและสตีฟ เชง ได้ขายกิจการยูทูบ ให้กับกูเกิล ด้วยเงิน 1.65 พันล้านดอลล่าร์สหรัฐ
# เฉลิมศักดิ์ แก้วสุขแท้
เฉลิมศักดิ์ แก้วสุขแท้ หรือ เอ็ม (9 พฤษภาคม พ.ศ. 2532 —) ชาวนครปฐม เป็นนักฟุตบอลอาชีพชาวไทย ตำแหน่งแบ็คซ้าย 

 ประวัติ 
เฉลิมศักดิ์ แก้วสุขแท้ เป็นชาวจังหวัดนครปฐม โดยได้เรียนจบจากโรงเรียนพระปฐมวิทยาลัยและเรียนต่อที่จุฬาลงกรณ์มหาวิทยาลัย และเรียนฟุตบอลจากนครปฐมเอฟซีอคาเดมี่ และเป็นนักเตะดาวรุ่งของมหาวิทยาลัยอีกด้วย และได้ไปสมัครคัดตัวเป็นนักฟุตบอลที่ สโมสรฟุตบอลนครปฐม เอฟซี  ในตำแหน่งกองหลัง โดยมีส่วนช่วยทำประตูให้ทีมอยู่หลายประตู ต่อมาได้ย้ายมาอยู่ที่ สโมสรฟุตบอลบีอีซี เทโรศาสน ในตำแหน่งกองหลัง, มิดฟิลด์ และถูกยืมตัวไปที่สโมสรฟุตบอลบีบีซียู และได้ถูกซี้อตัวไปที่สโมสรฟุตบอลจังหวัดชัยนาท และก็ในที่สุดได้ย้ายมาอยู่ที่สโมสรฟุตบอลบุรีรัมย์ ยูไนเต็ดหลังจากหมดสัญญาจากสโมสรเดิมคือชัยนาท เอฟซี มาอยู่ที่ทีมบุรีรัมย์ ยูไนเต็ด ในตำแหน่งกองหลังเช่นเดิม สวมเสื้อเบอร์ 29  และทำประตูแรกในทีมในนัดที่ บุรีรัมย์ ยูไนเต็ด ชนะ หาดใหญ่ เอฟซี ในศึกโตโยต้าลีกคัพ รอบ 38 ทีมสุดท้าย ไป 1 ประตูและเป็นประตูชัยให้บุรีรัมย์ ชนะไปได้
# สโมสรฟุตบอลดีนาโมมอสโก
สโมสรฟุตบอลดีนาโมมอสโก  เป็นสโมสรฟุตบอลรัสเซียจากกรุงมอสโก เล่นอยู่ในรัสเซียนพรีเมียร์ลีก สวมชุดสีน้ำเงินและขาว เป็นสโมสรฟุตบอลที่เก่าแก่ที่สุดในรัสเซีย

 แหล่งข้อมูลอื่น 

 

ดีนาโมมอสโก
ดีนาโมมอสโก
หมวดหมู่:สโมสรกีฬาที่ก่อตั้งในปี พ.ศ. 2466
หมวดหมู่:สโมสรฟุตบอลในมอสโก
# เด่นชัย เทพนา
พันจ่าเอก เด่นชัย เทพนา  เกิดวันที่ 28 ตุลาคม พ.ศ. 2518 เป็นนักยิงธนูที่ทำหน้าที่ในทีมชาติไทยมาอย่างยาวนาน และเป็นผู้มากด้วยประสบการณ์ ผู้ซึ่งได้รับรางวัลเหรียญทองซีเกมส์ 2009 ร่วมทีมเดียวกันกับวิทยา ทำว่อง และ คมกฤษณ์ ดวงสุวรรณ์3 นักธนูไทยคว้าเหรียญทอง - กรุงเทพธุรกิจ ออนไลน์Trio memanah lunas  

เดือนกันยายน พ.ศ. 2555 เด่นชัย เทพนา เข้าแข่งขันชิงแชมป์ยิงธนูไทยแลนด์โอเพ่น ซึ่งจัดขึ้น ณ สนามยิงธนูหัวหมาก โดยเขาเป็นผู้ชนะรางวัลเหรียญเงินในประเภทคันธนูโค้งกลับชาย ที่ 645 คะแนน และเหรียญทองในธนูทดกำลังประเภทชายที่คะแนน 680 คะแนนThailand Open Archery Championship 2012  

 ประวัติ 
วันที่ 30 ตุลาคม พ.ศ. 2552 เด่นชัย เทพนา ซึ่งเป็นผู้นำทีมหน่วยบัญชาการนาวิกโยธิน เข้าแข่งขันกีฬายิงธนู ในสัปดาห์กีฬานาวี ประจำปี 2552 ที่ซึ่งเขาได้มีโอกาสดวลฝีมือกับวิทยา ทำว่อง ซึ่งเป็นผู้นำทีมกองเรือยุทธการ โดยทั้งคู่ต่างเป็นนักกีฬาระดับทีมชาติไทยเช่นเดียวกัน ซึ่งการแข่งขันในครั้งดังกล่าว ทีมของเด่นชัยเป็นฝ่ายแพ้ ที่คะแนน 216 ต่อ 208 ส่วนการแข่งขันประเภทบุคคลระยะ 18 เมตร ของรายการเดียวกันนี้ เด่นชัยได้ดวลฝีมือกับวิทยา ทำว่อง โดยในประเภทบุคคลนี้เอง ที่เด่นชัยเป็นฝ่ายชนะ ด้วยคะแนน 107 ต่อ 103 โรบินฮู้ด ทีมชาติ คว้าชัย แข่งยิงธนู

เด่นชัย เทพนา ได้เข้าแข่งขันกีฬายิงธนูในซีเกมส์ 2009 ในประเภททีมร่วมกับวิทยา ทำว่อง และคมกฤษณ์ ดวงสุวรรณ์ ซึ่งสามารถชนะรายการดังกล่าว และเป็นเหรียญทองแรกของทีมคันธนูโค้งกลับไทยในประวัติศาสตร์ซีเกมส์"คมกฤษณ์-น้าเด่นชัย" ขอยิงเป้าในเอเชียนเกมส์

วันที่ 2 มิถุนายน พ.ศ. 2555 พ.จ.อ.เด่นชัย เทพนา เข้าแข่งขันรายการยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 ในประเภทคันธนูโค้งกลับชาย ที่ซึ่งเขาได้อันดับ 3 ด้วย 280 คะแนน“โจอี้บอย” เผยพอใจได้ที่ 3 ยิงธนู ลุ้นชิงพรุ่งนี้ และในวันที่ 4 มิถุนายน ของปีเดียวกันนี้ เขาชนะการแข่งขันประเภททีมร่วมกับ จ.อ.วิทยา ทำว่อง และ จ.อ.อัครินทร์ ไทยเอื้อ'วิทยา' ซิวแชมป์ทีมยิงธนูในร่มชิงถ้วยพระเทพฯได้ 8 แชมป์ยิงธนูคว้าถ้วยสมเด็จพระเทพฯ

 เกียรติประวัติ 
 เหรียญทอง เหรียญทอง ทีมคันธนูโค้งกลับชาย ซีเกมส์ 2009 ประเทศลาว
 เหรียญทอง เหรียญทอง ทีมคันธนูโค้งกลับ ยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 
 เหรียญทองแดง เหรียญทองแดง คันธนูโค้งกลับชาย ยิงธนูในร่ม 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งที่ 6 ประจำปี 2555 
 เหรียญทอง เหรียญทอง ธนูทดกำลังประเภทชาย ชิงแชมป์ยิงธนูไทยแลนด์โอเพ่น 2012 
 เหรียญเงิน เหรียญเงิน คันธนูโค้งกลับชาย ชิงแชมป์ยิงธนูไทยแลนด์โอเพ่น 2012 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๐ , เล่ม ๑๓๔ ตอนที่ ๕๒ ข หน้า ๗๖, ๑๖ ตุลาคม ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๓ , เล่ม ๑๒๘ ตอนที่ ๓ ข หน้า ๔๐, ๑๖ กุมภาพันธ์ ๒๕๕๔

 ระเบียงภาพ
# เสื้อกันหนาว
เสื้อกันหนาว  เป็นเสื้อถักที่ใช้สวมใส่เพื่อคลุมลำตัวและแขน นิยมในทั้งเพศชาย เพศหญิง เด็ก และทุกวัย  มักสวมทับเสื้อเชิร์ต ทีเชิร์ต หรือเสื้ออื่น ๆ แต่ก็อาจสวมโดยไม่มีเสื้อชั้นในก็ได้ โดยมากมักทำจากขนสัตว์ แต่ปัจจุบันมีทั้งผ้าฝ้าย ใยสังเคราะห์ หรือใยผสม
# สีกากี
สีกากี  เป็นสีน้ำตาลปนเหลือง หรือสีสนิมเหล็ก ใกล้เคียงกับสีแทนหรือสีเบจ คำว่ากากีเป็นคำยืมจากฮินดีอูรดู ख़ाकी และภาษาอูรดู خاکی (ทั้งสองภาษามีความหมายว่า สีของดิน) ซึ่งได้รับมาจากภาษาเปอร์เซีย ی  (khâk, มีความหมายว่า "ดิน")  ซึ่งอังกฤษได้รับมาจากบริติชอินเดียDictionary Meaning: Khaki; TheFreeDictionary; Free Online Dictionary, Thesaurus, and Encyclopedia จากทหารในกองทัพบริติชอินเดีย ใช้เป็นสีเครื่องแบบรวมถึงชุดอำพรางของกองทัพในหลายประเทศทั่วโลก ใช้เป็นชื่อของสีในอังกฤษตั้งแต่ปี ค.ศ. 1848Maerz and Paul A Dictionary of Color New York:1930 McGraw-Hill Page 197; Color Sample of Khaki: Page 49 Plate 13 Color Sample J7
# กลุบอัตเลติโกอินเดเปนดิเอนเต
กลุบอัตเลติโกอินเดเปนดิเอนเต  หรือที่รู้จักกันในชื่อ อินเดเปนดิเอนเต เป็นสโมสรกีฬาในอาร์เจนตินา มีสำนักงานใหญ่และสนามกีฬาตั้งอยู่ที่อาเบยาเนดา เขตมหานครบัวโนสไอเรส เป็นที่รู้จักในด้านสโมสรฟุตบอล เล่นอยู่ในลีกสูงสุดของอาร์เจนตินา เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือรีเบร์เปลต, โบกายูนิออร์ส, ราซิน และซานโลเรนโซ)

สโมสรก่อตั้งอย่างเป็นทางการเมื่อวันที่ 1 มกราคม ค.ศ. 1905 ถึงแม้ว่าสถาบันจะก่อตั้งจริงเมื่อวันที่ 4 สิงหาคม ค.ศ. 1904 และก็ได้เล่นในลีกสูงสุดเลย เดิมทีมาจากเมืองมอนต์เซร์รัต ย่านเมืองเก่าของบัวโนสไอเรส แต่ย้ายมายังอาเบยาเนดาในปี ค.ศ. 1907 เป็นสโมสรที่ได้แชมป์ในลีกสูงสุดมากเป็นอันดับ 3 (16 ครั้ง) และไม่เคยตกชั้น

กิจกรรมอื่นของสโมสร เช่นบาสเกตบอล หมากรุก ฮอกกี้ ยิมนาสติก ศิลปะการต่อสู้ป้องกันตัว โรลเลอร์สเกต ว่ายน้ำ เทนนิส วอลเลย์บอลและโปโลน้ำ
# สโมสรฟุตบอลนอตส์เคาน์ตี
สโมสรฟุตบอลนอตส์เคาน์ตี  เป็นสโมสรฟุตบอลอาชีพของอังกฤษจากเมืองนอตทิงแฮม โดยจัดเป็นสโมสรฟุตบอลที่เก่าแก่ที่สุดในโลกที่ยังเล่นในระดับลีกอาชีพ ก่อตั้งในปี ค.ศ. 1862Notts County – A Pictorial History by Paul Wain, page 8, ISBN 0-9547830-3-4 ปัจจุบันเล่นอยู่ในฟุตบอลลีกทู มีสนามเหย้าคือสนามมีโดว์เลน ใส่เสื้อสีดำคาดขาว ผู้จัดการคนปัจจุบันคือ ริคาร์โด โมนิซ